CELEX: 62015CN0277
Language: et
Date: 2015-06-09 00:00:00
Title: Kohtuasi C-277/15: Eelotsusetaotlus, mille on esitanud Bundesgerichtshof (Saksamaa) 9. juunil 2015 – Servoprax GmbH versus Roche Diagnostics Deutschland GmbH

7.9.2015   
            
            
               ET
            
            
               Euroopa Liidu Teataja
            
            
               C 294/28
            
         Eelotsusetaotlus, mille on esitanud Bundesgerichtshof (Saksamaa) 9. juunil 2015 – Servoprax GmbH versus Roche Diagnostics Deutschland GmbH
   (Kohtuasi C-277/15)
   (2015/C 294/34)
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Kassatsioonkaebuse esitaja: Servoprax GmbH
   
      Vastustaja kassatsioonimenetluses: Roche Diagnostics Deutschland GmbH
   
      Eelotsuse küsimused
   
   
               1.
            
            
               Kas kolmas isik peab in vitro diagnostikavahendi suhtes, mis on enesetestimisvahend veresuhkru mõõtmiseks ja mille puhul viis tootja liikmesriigis A (käesoleval juhul Ühendkuningriik) läbi vastavushindamise menetluse vastavalt direktiivi 98/79 (1) artiklile 9 ja mis kannab direktiivi 98/79 artikliga 16 ette nähtud CE-vastavusmärgist ning mille puhul on täidetud direktiivi 98/79 artiklist 3 ja I lisast tulenevad põhinõuded, algatama uue või täiendava vastavushindamise menetluse direktiivi 98/79 artikli 9 alusel enne, kui ta laseb asjaomase toote liikmesriigis B (käesoleval juhul Saksamaa Liitvabariik) turule sellistes pakendites, millel on andmed esitatud liikmesriigi B riigikeeles, mis erineb liikmesriigi A riigikeelest (käesoleval juhul inglise keele asemel saksa keeles), ja millele on lisatud kasutusjuhendid liikmesriigi B riigikeeles, mitte liikmesriigi A riigikeeles?
            
         
               2.
            
            
               Kas seejuures on oluline, kas kolmanda isiku lisatud kasutusjuhendite sõnastus vastab sõna-sõnalt teabele, mida kasutab tootja asjaomase toote turustamisel liikmesriigis B?
            
         
      (1)  Euroopa Parlamendi ja nõukogu 27. oktoobri 1998. aasta direktiiv 98/79/EÜ meditsiiniliste in vitro diagnostikavahendite kohta (EÜT L 331, lk 1; ELT eriväljaanne 13/21, lk 319), mida on muudetud komisjoni 20. detsembri 2011. aasta direktiiviga 2011/100/EL (ELT L 341, lk 50).